**СЪОБЩЕНИЕ**

С настоящото, на основание чл.129, ал.2 от ЗУТ, във връзка с чл.61, ал.3 от АПК се съобщава, че със **Заповед № 1123 / 18.11.2021г. на Зам.Кмет на Община Севлиево**, е одобрен:

**Подробен устройствен план (ПУП) – план за регулация и застрояване (ПРЗ) с обхват УПИ VІ, УПИ VІІ и УПИ ІІІ-41,42 в кв. 2 по регулационния план на с. Валевци, община Севлиево**, със съдържание:

**ПЛАН ЗА РЕГУЛАЦИЯ (ПР):**

Променя се уличната регулация между о.т.27 – о.т.28, като същата минава по имотната граница на ПИ 42.

Променят се вътрешните регулационни граници между УПИ ІІІ-41,42, УПИ VІ и УПИ VІІ, кв.2 по плана на с.Валевци. Образуват се УПИ ІІІ-41,42 – нов, кв. 2 с отреждане „за обществено обслужване и жилищно строителство“ с площ 5394 кв.м, УПИ VІ – нов, кв.2 с отреждане „ за обществено обслужване и жилищно строителство“ с площ 2282 кв.м и УПИ VІІ – нов с отреждане „за жилищно строителство“ с площ 1504 кв.м.

Неразделна част от ПР са 2бр. чертежи и обяснителна записка 2 листа, съставляващи графичната част.

**ПЛАН ЗА ЗАСТРОЯВАНЕ (ПЗ):**

За новообразуваните УПИ ІII-41,42 и УПИ VІ с отреждане „за обществено обслужване и жилищно строителство“ и за УПИ VІІ с отреждане „за жилищно строителстово“ се запазва установената устройствена зона Жм – за ниско жилищно застрояване, при следните устройствени показатели:

- начин на застрояване – свободно;

- характер на застрояване – ниско с височина до 10,00м;

- максимална плътност на застрояване – 60%;

- максимална интензивност на застрояване – 1,2;

- минимална озеленена площ – 40%;

- ограничителни и задължителни линии на застрояване от графичната част на ПУП - ПЗ;

Неразделна част от ПЗ са 1бр. чертеж и обяснителна записка 1 лист за ПЗ, съставляващи графичната част.

Заповедта може да бъде оспорена, съгласно чл.215 от ЗУТ, в 14-дневен срок от датата на публикуване на настоящото обявление, чрез Кмета на Община Севлиево пред Административен съд – Габрово, по реда на АПК. Жалбите се подават в деловодството на Общината в два екземпляра.

Преписката се намира в Дирекция „ТСУ“ при Община Севлиево – пл. “Свобода“, ет. I, стая 108 и може да бъде прегледана от заинтересуваните.

В случай, че заинтересуваните лица не се явят до изтичане на четиринадесет дневен срок от поставяне на настоящото съобщение на таблото за обявление в „Център за административно обслужване“ и на интернет страницата на Община Севлиево, заповедта ще се счита за редовно връчена и съответните документи ще бъдат приложени към преписката.

Съобщението за издадената заповед е поставено на 18.11.2021г. на таблото за обявления в „Център за административно обслужване“ и е публикувано на Интернет страницата на Община Севлиево.